शिवकुमार ने पुलिस अफसर को दी चेतावनी, कहा- हमारी सरकार आई तो जेल जाओगे
Karnataka Congress President DK Shivakumar Latest Statement कर्नाटक कांग्रेस के अध्यक्ष डीके शिवकुमार ने राज्य के DGP प्रवीण सूद की गिरफ्तारी की मांग की है।
कर्नाटक कांग्रेस अध्यक्ष डीके शिवकुमार ने राज्य के DGP प्रवीण सूद को नालायक कहा है। उन्होंने दावा किया कि प्रवीन राज्य की भाजपा सरकार का बचाव कर रहे हैं और उनकी पार्टी के नेताओं के खिलाफ केस दर्ज कर रहे हैं।शिवकुमार ने चेतावनी दी है कि अगर उनकी पार्टी सत्ता में आती है तो उनके खिलाफ कार्रवाई की जाएगी।
कांग्रेस नेता ने प्रवीण पर नन्जे गौड़ा और उरी गौड़ा के नाम पर प्रवेश द्वार बनाने की अनुमति देने का आरोप लगाया है। हिन्दू कार्यकर्ताओं के मुताबिक, नन्जे और उरी ने मैसूरु के शासक टीपू सुल्तान की हत्या की थी।
भाजपा की कठपुतली के रूप में काम कर रहे DGP- शिवकुमार
तिगला समुदाय के सदस्यों के सम्मेलन में भाग लेने से पहले पत्रकारों के साथ बातचीत में उन्होंने आगे कहा कि DGP राज्य सरकार की कठपुतली के रूप में काम कर रहे हैं। चुनाव आयोग को उन्हें दूसरी जगह ट्रांसफर करना चाहिए। वह तीन साल से इस पद पर हैं। आप उन्हें कितने दिन रखना और पूजा करना चाहते हैं? वह केवल कांग्रेस के खिलाफ मामले दर्ज कर रहे हैं। उन्होंने हमारे खिलाफ 25 से अधिक मामले दर्ज किए हैं।
पूरा मामला समझिए...
तीन दिन पहले प्रधानमंत्री नरेंद्र मोदी ने बेंगलुरु-मैसूरु एक्सप्रेस-वे (NH-275) जनता को समर्पित किया। पीएम नरेंद्र मोदी की कर्नाटक यात्रा के दौरान प्रवीण सूद ने नन्जे गौड़ा और उरी गौड़ा के नाम पर प्रवेश द्वार की अनुमति दी थी। इसके बाद वे अब विपक्ष के निशाने पर आ गए है।
शिवकुमार ने कहा कि बेंगलुरु-मैसूर एक्सप्रेसवे को समर्पित करने के लिए पीएम नरेंद्र मोदी की कर्नाटक यात्रा के दौरान, प्रवीण सूद ने नन्जे गौड़ा और उरी गौड़ा के नाम पर प्रवेश द्वार की अनुमति देकर इतिहास को विकृत करने की अनुमति दी है। उसके खिलाफ मामला दर्ज किया जाना चाहिए और उसे गिरफ्तार किया जाना चाहिए।
कांग्रेस का फोकस 150 से ज्यादा सीटों पर
कांग्रेस इस बार राज्य में 150 से ज्यादा सीटों पर जीत हासिल करने के लक्ष्य को लेकर चुनावी रणनीति बना रही है। 2018 के विधानसभा चुनाव में पार्टी ने सिर्फ 78 सीटें ही जीती थीं। जबकि जेडीएस को 37 सीटें मिली थीं। वहीं, भाजपा ने 104 सीटे जरूर जीती थीं, लेकिन 224 विधानसभा सीटों वाले कर्नाटक में 113 के बहुमत आंकड़े से 9 सीटें कम रह गई थीं।
कर्नाटक चुनाव से जुड़ी ये खबर भी पढ़ें...
1. मोदी बोले- खड़गे सिर्फ नाम के कांग्रेस अध्यक्ष:कर्नाटक की सभा में कहा- दुनिया जानती है... रिमोट कंट्रोल किसके हाथ में है
प्रधानमंत्री नरेंद्र मोदी सोमवार को कांग्रेस अध्यक्ष मल्लिकार्जुन खड़गे के गृह राज्य कर्नाटक में थे। उन्होंने बेलगावी की सभा में कहा, 'खड़गे सिर्फ नाम के कांग्रेस अध्यक्ष हैं, सबको पता है कि रिमोट कंट्रोल किसके हाथ में है।' मोदी ने कहा- कांग्रेस में एक विशेष परिवार के आगे कर्नाटक के एक नेता का अपमान किया गया है। पढ़ें पूरी खबर...
2. येदियुरप्पा कर्नाटक में भाजपा के पोस्टर बॉय, रिटायरमेंट का ऐलान कर चुके पूर्व CM, पार्टी चाहती है विधानसभा चुनाव लीड करें
कर्नाटक विधानसभा चुनाव से पहले बीजेपी राज्य के पूर्व मुख्यमंत्री बीएस येदियुरप्पा पर डिपेंडेंट नजर आ रही है। 80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व सीएम मुख्य भूमिका में रहें। चुनाव में उन्हें सबसे आगे रखने की कई वजहें हैं। पूरी खबर यहां पढ़ें...